b'\n_START_ARTICLE_\nDiana Damrau\n_START_PARAGRAPH_\nDiana Damrau (n\xc4\x83scut\xc4\x83 31 mai 1971, G\xc3\xbcnzburg an der Donau, Germania) este o sopran\xc4\x83 de coloratur\xc4\x83, solist\xc4\x83 a Wiener Staatsoper \xc8\x99i activ\xc4\x83 pe alte diferite scene ale lumii.\n_START_SECTION_\nCarier\xc4\x83\n_START_PARAGRAPH_\nDiana Damrau a \xc3\xaenceput studiile sale muzicale cu Carmen Hanganu la conservatorul Musikhochschule W\xc3\xbcrzburg, iar dup\xc4\x83 absolvirea acestuia a lucrat \xc3\xaen Salzburg cu Hanna Ludwig. Primele sale apari\xc8\x9bii pe scena liric\xc4\x83 au fost la W\xc3\xbcrzburg, respectiv la Nationaltheter din Mannheim \xc8\x99i la Opera din Frankfurt am Main. Dup\xc4\x83 debutul s\xc4\x83u plin de succes, solista a concertat pe multe din scenele importante ale lumii, printre care se pot men\xc8\x9biona Wiener Staatsoper, Metropolitan Opera din New York City, Royal Opera House din Londra, the Bayerische Staatsoper din M\xc3\xbcnchen \xc8\x99i la Festivalul Mozart de la Salzburg. La redeschiderea celebrelei Teatro alla Scala din Milano \xc3\xaen 2004, Diana Damrau a fost invitat\xc4\x83 s\xc4\x83 interpreteze rolul titular din opera Europa riconosciuta de Antonio Salieri, sub bagheta lui Riccardo Muti._NEWLINE_Personajul Regina nop\xc8\x9bii din opera Flautul fermecat a compozitorului austriac Wolfgang Amadeus Mozart a fost rolul pe care Diana Damrau l-a interpretat cel mai frecvent p\xc3\xa2n\xc4\x83 ast\xc4\x83zi, fiind prezent\xc4\x83 \xc3\xaen peste 15 puneri \xc3\xaen scen\xc4\x83 pe diferite scene ale lumii, incluz\xc3\xa2nd cele de la Covent Garden, Festivalul Salzburg, Opera de Stat din Viena, Metropolitan Opera, Oper Frankfurt \xc8\x99i Opera de Stat din Bavaria, M\xc3\xbcnchen. Alte roluri din repertoriul s\xc4\x83u, potrivite pentru vocea sa impecabil\xc4\x83 de sopran\xc4\x83 de coloratur\xc4\x83, includ Konstanze, Blondchen, Zerbinetta, Rosina, Gilda, Norina, Europa, Olympia \xc8\x99i Oscar. Solista interpreteaz\xc4\x83 \xc8\x99i alte roluri \xc3\xaen registrul acut incluz\xc4\x83nd Sophie, Adina, Susanna, Zaide, Gretel, \xc3\x84nnchenn, Marzelline, Le\xc3\xafla \xc8\x99i Zdenka.\n_START_SECTION_\n\xc3\x8enregistr\xc4\x83ri\n_START_PARAGRAPH_\nDamrau a semnat un contract de \xc3\xaenregistr\xc4\x83ri exclusiv cu casa de discuri EMI/Virgin.'